**ΓΕΝΙΚΗ ΓΡΑΜΤΕΙΑ ΑΘΛΗΤΙΣΜΟΥ**

**ΣΧΟΛΗ ΠΡΟΠΟΝΗΤΩΝ ΣΟΥΜΟ Γ ΕΠΙΠΕΔΟΥ, ΣΤΗΝ ΑΘΗΝΑ**

**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΣΥΜΜΕΤΕΧΟΝΤΕΣ**

Οι υποψήφιοι θα πρέπει να έχουν συμπληρώσει ή να συμπληρώνουν το 21ο έτος της ηλικίας τους έως τις 31/12/2024. Μπορούν να υποβάλουν μόνο μία αίτηση και τα παρακάτω δικαιολογητικά:

1. **Αίτηση ενδιαφερομένου.**

Η αίτηση πρέπει να αποσταλεί συμπληρωμένη, με όλα τα απαραίτητα δικαιολογητικά συνημμένα.

Η κατάθεση γίνεται υποχρεωτικά ηλεκτρονικά στην ιστοσελίδα της Γενικής Γραμματείας Αθλητισμού:

<https://eservices.gga.gov.gr/case/sxoli-proponiton/description/>

πατώντας το εικονίδιο «Σύνδεση».

Η προθεσμία υποβολής των αιτήσεων των υποψηφίων σπουδαστών είναι αποκλειστικά το διάστημα από 22 Μαρτίου 2024 έως και 22 Απριλίου 2024. Η αίτηση και τα επισυναπτόμενα δικαιολογητικά κατατίθενται εντός της συγκεκριμένης προθεσμίας.

**2. Ιατρική βεβαίωση υγείας και αρτιμέλειας.**

Η Ιατρική Βεβαίωση χορηγείται από Ιατρό Παθολόγο ή Γενικής Ιατρικής, Ιδιώτη ή από Δημόσιο Νοσοκομείο. Η Βεβαίωση δεν πρέπει να έχει εκδοθεί σε χρονικό διάστημα μεγαλύτερο του ενός έτους. Πρέπει να αναγράφεται πάνω σε αυτήν η ημερομηνία έκδοσής της καθώς και να είναι ευκρινής η σφραγίδα του Ιατρού (να συμπληρώνεται το σχετικό υπόδειγμα Ιατρικής Βεβαίωσης).

**3. Απολυτήριο εξατάξιου Γυμνασίου ή Λυκείου ή άλλης ισότιμης Σχολής** (με βάση τα όσα προβλέπονται από το Υπουργείο Παιδείας - βεβαίωση περί ισοτιμίας). Όσοι διαθέτουν πιστοποιητικό σπουδών Δευτεροβάθμιας εκπαίδευσης της Αλλοδαπής, απαραίτητη προϋπόθεση είναι η διαβάθμιση αυτών και αντιστοιχίας με το απολυτήριο του τριταξίου Ελληνικού Γενικού Λυκείου. Ως εκ τούτο θα πρέπει οι κάτοχοι αυτών να απευθυνθούν είτε στην Γενική Γραμματεία Παιδείας και Θρησκευμάτων Δ/νση Παιδείας Ομογενών Διαπολιτισμικής Εκπαίδευσης Ξένων και Μειονοτικών Σχολείων/Τμήμα Σπουδών Προγραμμάτων Οργάνωσης και Μαθητικών θεμάτων (ΔΙΠΟΔΕ ΞΜΣ) ή στις Δ/νσεις Δευτεροβάθμιας Εκπαίδευσης του τόπου διαμονής τους προκειμένου να τους χορηγηθεί η σχετική βεβαίωση.

**4. Υπεύθυνη δήλωση (άρθρο 8 ν. 1599/1986), περί μη άσκησης ποινικής δίωξης και περί μη παραπομπής σε ποινική δίκη.**

**5. Φωτοτυπία αστυνομικής ταυτότητας (δύο όψεις) ή διαβατηρίου.**

**Άλλα δικαιολογητικά** που προβλέπονται στις προϋποθέσεις συμμετοχής - γενικά και ειδικά προσόντα συμμετοχής:

**6.- Βεβαίωση αθλητικής εμπειρίας από την Ομοσπονδία (με επισυναπτόμενα επικυρωμένα φύλλα αγώνων).** Για την βεβαίωση αθλητικής εμπειρίας, παρακαλούμε να απευθυνθείτε στην Π.Ο. ΣΟΥΜΟ. Η βεβαίωση η οποία θα συνοδεύεται από τα αντίστοιχα φύλλα αγώνων, χορηγείται **μόνο** από την **ΠΑΝΕΛΛΗΝΙΑ ΟΜΟΣΠΟΝΔΙΑ ΣΟΥΜΟ**.

Στις περιπτώσεις όπου δεν απαιτείται η βεβαίωση αθλητικής εμπειρίας από την ομοσπονδία της παρ. 3 του άρθρου 6, θα πρέπει να προσκομίσετε την αναγγελία άδειας ασκήσεως επαγγέλματος προπονητή της Γενικής Γραμματείας Αθλητισμού ή βεβαίωση του Τμήματος Προπονητών και Εκπαιδευτών Αθλημάτων στην οποία αναγράφετε ο ατομικός αριθμός μητρώου προπονητή και ο αριθμός απόφασης της άδειας.

**7. Για πτυχιούχους ΣΕΦΑΑ και ΑΕΙ απαιτούνται:**

Πτυχιούχοι ΣΕΦΑΑ καθώς και άλλων τμημάτων ΑΕΙ και απόφοιτοι σχολών προπονητών ΓΓΑ Γ΄ Κατηγορίας/Επιπέδου που ιδρύθηκαν σύμφωνα με το νέο πλαίσιο οργάνωσης και λειτουργίας (ΥΠΠΟΑ/133562/21.04.2016 έγγραφο του Γενικού Γραμματέα Αθλητισμού), μπορούν να μεταφέρουν τις παρακολουθήσεις των γνωστικών αντικειμένων που έχουν διδαχθεί στα υποχρεωτικά μαθήματα των κύκλων 1 και 2. Αυτό αποδεικνύεται από τη βεβαίωση αναλυτικής βαθμολογίας του οικείου ιδρύματος, η από το δίπλωμα Σχολής Προπονητών που παρακολούθησαν. **Για απόφοιτους σχολής προπονητών της ΓΓΑ, οι οποίες ιδρύθηκαν μετά το έτος 2016 απαιτείται: - Φωτοαντίγραφο του διπλώματος.**

**8. Ενδεικτική ημερομηνία έναρξης** των μαθημάτων της Σχολής θα είναι στις αρχές Ιουνίου. Θα ακολουθήσει σχετική ανακοίνωση με αναλυτική αναφορά στο τελικό Πρόγραμμα Σπουδών, τις ημερομηνίες, τις ώρες και τον τόπο διεξαγωγής των μαθημάτων.

**9**. Το Τμήμα Προπονητών και Εκπαιδευτών Αθλημάτων της Γ.Γ.Α. θα αναζητήσει αυτεπάγγελτα την ποινική κατάσταση του υποψηφίου από την αρμόδια εισαγγελική αρχή. Εναλλακτικά και για την ταχύτερη διεκπεραίωση των αιτημάτων, **οι ενδιαφερόμενοι μπορούν να εκδώσουν αντίγραφο ποινικού Μητρώου γενικής χρήσης μέσω του ιστότοπου: www. gov.gr και να το υποβάλουν, ώστε το αρμόδιο τμήμα της ΓΓΑ να προβεί σε επαλήθευσή του.**

**10. Η κατάθεση γίνεται υποχρεωτικά ηλεκτρονικά στην ιστοσελίδα της Γενικής Γραμματείας Αθλητισμού:** [**https://eservices.gga.gov.gr/case/sxoli-proponiton/description/**](https://eservices.gga.gov.gr/case/sxoli-proponiton/description/)

Για περισσότερες πληροφορίες παρακαλούμε να επικοινωνείτε στο τηλέφωνο της Γενικής Γραμματείας Αθλητισμου 213 131 6131, 2131316154 ή στις ηλεκτρονικές διευθύνσεις: [gkalaitzis@gga.gov.gr](mailto:gkalaitzis@gga.gov.gr) , [ppapadimitriou@gga.gov.gr](mailto:ppapadimitriou@gga.gov.gr), [aboulougouri@gga.gov.gr](mailto:aboulougouri@gga.gov.gr)